Eckerö Line

Eckerö Line on Ahvenamaa laevakompanii Rederiaktiebolaget Eckerö tütarettevõte, mis korraldab parvlaevaliiklust Tallinna–Helsingi liinil.

Eckerö Line on osa 1961 asutatud laevafirmast Rederiaktiebolaget Eckerö. Selle ettevõtte teine osa Eckerö Linjen korraldab parvlaevaliiklust Eckerö–Grisslehamni liinil. Samasse kontserni kuuluvad turismiettevõte Ålandsresor, bussifirma Williams Buss ja laevatehas Algots Varv AB. Rederiaktiebolaget Eckerö on ka teise Ahvenamaa laevafirma Birka Line'i enamusaktsiate omanikEckerö sai enemmistön Birka Linesta Helsingin Sanomat, 24. mai 2007 (vaadatud 17. novembril 2011).

Rederiaktiebolaget Eckerö plaanis Tallinna-liini varakult. Esimesed läbirääkimised Eesti Merelaevandusega juunis 1989 jooksid liiva. Järgmine plaan sama aasta augustis – luua eestlastega ühisettevõte Oy Festonia Line Ab – jäeti kõrvale osalt Soome meremeeste ametiühingu vastuseisu tõttu. Septembris 1989 peeti läbirääkimisi ühe tollase Tallinna abilinnapeaga, ent pärast lähemat tutvumist Vanasadamaga lükati plaan edasi. Pärast Corbiere'i ostu sõlmis Rederiaktiebolaget Eckerö operaatorlepingu Inrekoga ja laev hakkas Tallinna–Helsingi liinil sõitma Inreko kaubamärgi New Estonian Line all. Järgmisel aastal tuli sellele liinile Roslagen ning Rederiaktiebolaget Eckerö plaanis tuua laeva Eesti lipu alla.Historien om den som kommer igen. Rederiaktiebolaget Eckerö 1961-2011. Ekenäs 2011. ISBN 978-952-92-8591-4 (rootsi keeles) Ent Inreko ütles koostöölepingu üles ja moodustas 1994. aastal koos Eesti Merelaevandusega ühisettevõtte Eminre.

 Eestin Linjat 
10. veebruaril 1994 asutasid Rederaktiebolaget Eckerö ja Birka Line Maarianhaminas ühise tütarettevõtte Oy Eestin Linjat Ab Ltd, mis saatis parvlaeva Alandia Tallinna–Helsingi liinile. Erinevalt ettevõtte sinikollasest värvikombinatsioonist kasutati Tallinna liinil sinivalget. Ka laeva töötajate vorm sarnanes väga Eckerö Linjeni töötajate omaga. Uuel ettevõttel ei läinud hästi ning septembri keskel peetud kriisikoosolekul vahetati direktor välja.

Olukorra tegi veel halvemaks Estonia uppumine septembris 1994, mis mõjus kõigile parvlaevaettevõtetele. Samal ajal algas hinnasõda Tallinkiga, ent aasta lõpuks oli kahjumist hoolimata reisijate arv taastunud. Sügisel 1996 ostis Rederiaktiebolaget Eckerö tütarettevõtte Eestin Linjat Birka Line'ilt välja. Turu-uuring 1997. aastal näitas, et Eestin Linjat polnud õnnestunud nimi, sest ei märkinud küllalt selgelt reederi Soome päritolu. Seoses Nord Gotlandia ostuga 1997. aastal kaaluti veelkord ettevõtte nime, seekord oli kõne all Nord Line. Kuid see nimi oli juba kasutuses ning seetõttu jäi nimeks Eckerö Line Ab Oy.

 Laevastik 
 Praegune laevastik 
LaevLaeva tüüpEhitusaastaLaevastikus alates	Kogumahutavus brt	ReisijakohtiLiinMärkusedLippPiltFinlandiaKiire parvlaev20012012–36 365 GT2080Tallinn – Helsingiframeless|190x190pxFinbo CargoRo-pax-laev20002019–22 152 GT366Muuga – Vuosaariframeless|190x190px

 Endine laevastik 
LaevEhitusaastaAastad laevaliiklusesKogumahutavus brt	Praegune staatus Apollo  1970  1995–1999  6480 GT  Lammutatud Türgis 2021. aastal Translandia  1976  2004–2014  13 867 GT  Lammutatud Indias 2014. aastal Nordlandia  1981  1998–2012  21 473 GT  Alates 2016. aastast Almariya

Eckerö Line omandas oma esimese (ja kaua ainsa) parvlaeva Nordlandia 1998. aastal. Nordlandia vahetas välja mõlemad laevad – Alandia ja Apollo –, mis varem seda liini sõitsid.

2004. aasta mais ostis Eckerö Line ro-pax-laeva Translandia ja lisas selle Helsingi–Tallinna liinile, et teenindada kasvavat reisijate hulka. Reisijate arv suurenes pärast seda, kui Eesti ühines 1. mail 2004 Euroopa Liiduga.

Jaanuaris 2013 tõi Eckerö Line Tallinna–Helsingi liinile parvlaeva Finlandia (endise nimega Moby Freedom), müüs Translandia ja suunas Nordlandia mõneks ajaks autoga reisijatele mõeldud Tallinna–Vuosaari liinile.

Juunis 2019 tõi Eckerö Line Muuga–Vuosaari liinile ro-pax-laeva Finbo Cargo.

 Papenburgi laevad 
1990. aastail sõitis Tallinna–Helsingi liinil kolm Eckerö Linjenilt renditud sõsarlaeva: parvlaevad Apollo, Roslagen ja Alandia, mis olid ehitatud Saksamaal Papenburgis kuulsas Jos L Meyer Werfti laevatehases. Apollo, mis sõitis Eesti lipu all aastail 1991–1994, kandis toona nime Corbiere.

Papenburgis on ehitatud ka aastail 1982–1991 Eckerö–Grisslehamni liinil sõitnud Eckerö, hilisem St. Ola.

 Viited 

 Välislingid 

 Eckerö Line'i koduleht

Kategooria:Soome reederid